Tesouro Redfield

O tesouro Rodfield é como se coñece a acumulación de 407.000 moedas dun dólar de prata de tipo Morgan e de tipo Peace propiedade de LaVere Redfield, que foi achada na súa casa de Reno, Nevada, logo do seu falecemento en 1974. 

Todo o tesouro foi vendido en 1976 por 7,3 millóns de dólares da época á compañía A-Mark Financial, que logo comercializou as moedas individualmente. 

 Antecedentes 
LaVere Redfield (1897-1974) era un multimillonario estadounidense orixinario do estado de Utah, que fixera a súa fortuna comprando terreos petrolíferas nos Ánxeles, investindo en accións e comprando propiedades en vendas fiscais durante a Gran Depresión."Redfield Dies". En Reno Gazette-Journal. 7 de setembro de 1974. 

Como non confiaba nos bancos, Redfield atesouraba moita riqueza na súa casa, principalmente en moedas de prata. En 1952 sufriu un roubo importante no seu domicilio e na investigación posterior sóubose que daquela tiña acumuladas 270.000 moedas dun dólar de prata e tamén unha gran cantidade de selos postais nunha falsa parede do soto da súa gran casa de pedra. Nunhas declaracións ao xornal Reno Gazette-Journal, Redfild afirmou que as autoridades o obrigaron a depositar no banco todas as moedas de prata que tiña daquela. 

En 1961 volveron asaltar a súa casa e os ladróns lograron levar as súas caixas fortes; o botín deste roubo non se deu a coñecer, e os xornais da década de 1980 informaron de que ascendera a 100.000 dólares de prata,Rochette, E (1989). "A Modern-Day Silas Marner Knew the Value of a Dollar". En The Buffalo News. 8 de xaneiro.Elkins, B. (1988). "Millionair's Dollars Available to the Republic". En The Cincinnati Enquirer. 10 de decembro. unha cifra que foi cuestionada en 2014 por Jack Harpster no seu libro biográfico sobre Redfield.Harpster, J. (2014). Páxinas 8, 12, 14, 17, 20, 42, 145, 193.

A súa desconfianza nos bancos levou a Redfield a seguir acumulando dólares de prata durante o resto da súa vida.Clifton, G. (2014). "The real story of eccentric Reno millionaire LaVere Redfield". En Reno Gazette Journal. 10 de novembro.

 O tesouro 
miniatura|LaVere Redfield, o multimillonario estadounidense que acumulou o tesouro.
Logo do falecemento de Redfield en 1974, os seus herdeiros atoparon centos de bolsas con dólares de prata no garaxe e na súa casa de Reno, Nevada.Bassett, E. W. (1976). "Gold Coins: Inflation Hedge?". En Lebanon Daily News. 25 de agosto. Crese que Redfield tardou máis de corenta anos en acumulalos. Redfild desconfiaba do papel moeda e dos bancos, e o diñeiro que gañaba no mercado de valores gardábao en forma de dólares de prata.

O xornal Star Democrat informou de que Redfield enviaba bolsas de dólares de prata polo conduto de abastecemento de carbón da súa casa, que levaba a un cuarto no soto, onde tamén almacenaba tarros de pexegos en conserva. Consonte ese xornal, Redfield tiña comida "almacenada en grandes cantidades" e, coa calor do verán algúns tarros explotaran e o zume salpicara algún dos dólares de prata.Dickerson, B. (1986). "The coin Slot". En The Star-Democrat. 15 de agosto. Redfield non era coleccionista de moedas, polo que non tivo un coidado especial ao manipulalas nin ao gardalas. Angus White, do xornal Helena Independent Record, afirmou que o tesouro de Redfield era "a maior cantidade de dólares de prata acumulados nun só lugar da historia".White, A. (1977). "Collectors Keep Silver Dollars Circulating". En Helena Independent Record. 6 de maio.
miniatura|Dólar Peace procedente do tesouro Redfield, no estoxo de presentación da Paramount International Coin Corporation.
En xaneiro de 1976, o produtor cinematográfico Steven Markoff, con sede nos Ánxeles, adquiriu o tesouro de LaVere Redfield por 7,3 millóns de dólares do momento, a través da súa compañía de investimentos A-Mark Financial."Collection of silver dollars". En The Berkeley Gazette. 30 de xaneiro de 1976. O lote estaba composto por máis de 407.000 moedas dun dólar de prata, que pesaban 12 toneladas. Markoff vendeu despois as moedas individualmente, principalmente a través da empresa Paramount International Coin Corporation, de Ohio, que as presentou dentro duns estoxos de plástico, nun plan a tres anos, para non inundar o mercado. Dous importantes servizos de clasificación de moedas, a Numismatic Guaranty Company (NGC) e o Professional Coin Grading Service (PCGS), incluíron o nome de Redfield nas súas cápsulas de clasificación e certificación de moedas."Redfield Holder". Numismatic Guaranty Company (NGC).Sherman, M. (2014). "A History of Major U.S. Hoards: The Redfield Hoard". Professional Coin Grading Services (PCGS). 8 de setembro. Todos os dólares do tesouro eran dos tipos "dólar Morgan" e "dólar Peace".

Cando Redfield morreu en 1974, fíxose referencia a el como un home excéntrico. Jack Harpster escribiu unha biografía na que o alcumou como o "Rei do Dólar de Prata". Segundo Harper, Redfield non confiaba nos bancos, era contrario ao Goberno e un home de negocios desapiadado.Harpster, J. (2014). 

 Notas 

 Véxase tamén 

 Bibliografía 

 Harpster, J. (2014). The curious life of Nevada's LaVere Redfield: The Silver Dollar King. The History Press. ISBN  978-1626197046

 Outros artigos 

 Tesouro
 Dólar Morgan
 Dólar Peace

 Ligazóns externas 

 Vídeo: "Rodney Levingston on the Redfield Hoard at Coin-X 2019"
 Vídeo: "The Redfield Hoard" (Newman Numismatic Portal)

Categoría:Tesouros monetarios
Categoría:Arqueoloxía nos Estados Unidos de América
Categoría:Moedas de prata
Categoría:Moedas dun dólar estadounidense